钦定古今图书集成/明伦汇编/氏族典/第532卷 > 郭宗皋
## 钦定古今图书集成/明伦汇编/氏族典/第532卷 > 郭宗皋

按《明外史郭宗皋传》：“宗皋，字君弼，福山人。嘉靖八年
进士，选庶吉士。寻罢刑部主事，改御史，出为雁门兵
备副使，转陕西参政，迁大理少卿。二十年十月，寇入
广昌，顺天巡抚朱方下狱，擢宗皋右佥都御史代之。
进兵部右侍郎，总督宣大、山西军务。俺荅犯大同，总
兵官张达、林椿皆战死，给事中唐瑀论之。帝逮宗皋”，
杖一百，戍陕西靖卤卫。隆庆改元，起刑部右侍郎，改
兵部。进南京右都御史。改兵部尚书，参赞机务。以年
老求去。诏许之。万历十六年卒。赠太子太保，谥“康介。”